Úrvalsvísitala kauphallar Nasdaq á Íslandi hækkaði um 1,29% í 2,6 milljarða heildarveltu á markaðnum í dag , og fór hún í 2.144,91 stig . Einungis eitt félag , Reitir , lækkaði í virði í kauphöllinni í dag , en lækkun félagsins nam 0,34% , niður í 73,60 krónur , í 229 milljóna króna viðskiptum , sem jafnframt var þriðja mesta veltan með bréf í einu félagi í dag . Mesta veltan var eftir sem áður með bréf Marel , eða fyrir 580 milljónir króna , en bréf félagsins hækkuðu um 1,40% , í 617 krónur . Næst mesta veltan var með bréf Símans , eða fyrir 342 milljónir króna , en bréf félagsins hækkuðu um 1,13% , í 5,38 krónur . Mesta hækkunin var á gengi bréfa Icelandair , sem hækkuðu um 5,50% , í 176 milljóna króna veltu og fór gengið í 8,44 krónur . Eins og Viðskiptablaðið sagði frá nú síðdegis virðist áætlun félagsins um að leggja áherslu á farþega á leið til Íslands frekar heldur en yfir Atlantshafið vera að ganga eftir . Hefur lokagengi bréfa félagsins ekki verið hærra síðan 1. ágúst síðastliðin þegar það var í 9,28 krónum , en strax daginn eftir lækkaði það niður í 8,4 krónur . Fór það lægst 21. október síðastliðinn , en síðan þá hefur gengið hækkað um 53,5% . Næst mest hækkun var á gengi bréfa Eimskipafélagsins , sem hækkaði um 3,59% , upp í 187,50 krónur , í 139 milljóna króna viðskiptum . Loks var 1,61% hækkun gengis Kviku banka sú þriðja mesta í kauphöllinni í dag , síðasta opnunardag hennar í vikunni , og fór það í 10,08 krónur í 103 milljóna króna viðskiptum . Evran stóð í stað gagnvart íslensku krónunni , en danska krónan veiktist um 0,01% , í 17,927 króna kaupgengi . Aðrar helstu viðskiptamyntir styrktu sig gagnvart krónunni . Bandaríkjadalurinn hækkaði um 0,43% , í 121,21 krónu og Pundið um 0,1% , í 159,04 krónur .